cyanic-selkie/wikianc huggingface dataset:
นิกกิ ลิลลี
นิโกเล ลิลลี คริสตู (อักษรโรมัน: Nicole Lilly Christou, เกิด 22 กรกฎาคม 2004; เป็นที่รู้จักในวงการภายใต้ชื่อ นิกกิ ลิลลี; Nikki Lilly) เป็นนักรณรงค์เพื่อการกุศล, ยูทูบเบอร์, นักเขียน และ ผู้ดำเนินรายการโทรทัศน์ชาวอังกฤษ ผู้รับรางวัลอินเทอร์เนชั่นนอลเอ็มมีคิดส์อะวอร์ดประจำปี 2019 จากตอนของเธอในซีรี่ส์ช่อง CBBC เรื่อง My Life, Nikki Lilly Meets, Nikki Lilly Bakes และเคยปรากฏตัวบนรายการ Celebrity Supply Teacher สอนเรื่องการทำวล็อก  เธอเป็นผู้รับรางวัลพิเศษของ BAFTA ที่อายุน้อยที่สุดในประวัติศาสตร์ และในปี 2016 ได้รับรางวัลเด็กหาญกล้า (Child of Courage) จากพรายด์ออฟบริเตนอะวอร์ด
ชีวิตช่วงต้น
เมื่ออายุได้หกขวบ เธอถูกวินิจฉัยเป็นครั้งแรกด้วยโรคหลอดเลือดแดงกับหลอดเลือดดำก่อตัวผิดรูป (arteriovenous malformation; AVM) ซึ่งเป็นอาการทางการแพทย์ที่หายากและจะต้องได้รับการรักษาโดยการผ่าตัดหลายครั้งซึ่งนำไปสู่รูปลักษณ์ของเธอที่เปลี่ยนไป เธอขาดเรียนในชั้นประถมไปรวม 4 เดือน และเดินทางไปสหรัฐอเมริกาหลายครั้งเพื่อรับการรักษา
เธอเริ่มเป็นที่รู้จักจากวิดีโอของเธอบนยูทูบ ซึ่วเริ่มทำตั้งแต่อายุแปดขวบ แบ่งปันเรื่องราวของการใช้ชีวิตร่วมกีบ "ความแตกต่างที่มองเห็นได้ชัด" (visible difference) ช่องยูทูบของเธอมีเนื้อหาที่เกี่ยวกับการใช้ชีวิตร่วมกับโรคเรื้อรัง การกลั่นแกล้ง สุขภาพจิต ไปจนถึงความงามและการอบขนม
ผลงานโทรทัศน์
เธอเป็นประเด็นหลักในสองตอนของวีรี่ส์สารคดีช่อง CBBC ในตอน My Life: Born to Vlog และ I Will Survive
ในปี 2016 เธอชนะการแข่งขันในฤดูกาลที่สี่ของการแข่งขัน Junior Bake Off และในปี 2018 เธอเริ่มต้นเป็นผู้ดำเนินรายการโทรทัศน์ของช่อง CBBC รายการ Nikki Lilly Meets… ซึ่งเธอสัมภาษณ์นักการเมืองและบุคคลที่มีชื่อเสียง เช่น นักกีฬาเทนนิส แอนดี เมอเรย์ และอดีตนายกรัฐมนตรี เธรีซา เมย์
ทีนาลิดีน
ทีนาลิดีน (Thenalidine)
เฟนินดามีน
เฟนินดามีน (Phenindamine)
เรืองวิทย์ ดุษฎีสุรพจน์
นายเรืองวิทย์ ดุษฎีสุรพจน์ เป็นอดีตรองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา อดีตสมาชิกสภาผู้แทนราษฎรกรุงเทพมหานคร และเป็นประธานกรรมการบริษัท สินมั่นคงประกันภัย จำกัด (มหาชน)
ประวัติ
เรืองวิทย์ ดุษฎีสุรพจน์ เกิดเมื่อปี พ.ศ. 2499 สำเร็จการศึกษาปริญญาโท สาขาเศรษฐศาสตร์ จากมหาวิทยาลัยออกซฟอร์ด
เรืองวิทย์ ดุษฎีสุรพจน์ เป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคพลังธรรม โดยได้รับเลือกตั้งในเขตเดียวกับพลตรีจำลอง ศรีเมือง และนายสุเทพ อัตถากร ต่อมาเขาได้รับแต่งตั้งเป็นรองเลขาธิการนายกรัฐมนตรี ฝ่ายการเมือง ในรัฐบาลชวน หลีกภัย ปี พ.ศ. 2535 และเป็นรองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา ในสัดส่วนของพรรคพลังธรรม ซึ่งนายเรืองวิทย์ เป็นสมาชิกอยู่ด้วย แต่ต่อมาเขาได้ลาออกจากตำแหน่งหลังได้รับการแต่งตั้งด้วยระยะเวลาไม่ถึง 1 เดือนเท่านั้น
ไซโปรเฮปตาดีน
ไซโปรเฮปตาดีน (Cyproheptadine) มีชื่อการค้า Cyheptine Cyprogin Cyprosian Polytab มีฤทธิ์ยับยั้งฮิสทามีนที่ตัวรับ H1 แบบแข่งขัน
การเก็บรักษา
เก็บในภาชนะปิดสนิท พ้นจากมือเด็ก ควรเก็บที่อุณหภูมิห้อง 15 - 30? C ส่วนยาน้ำควรเก็บไว้ในภาชนะป้องกันแสง ไม่เก็บไว้ในช่องแข็ง
แอนตาโซลีน
แอนตาโซลีน (Antazoline)
เดอะเฮิร์ตบิสเนส
เดอะเฮิร์ตบิสเนส (The Hurt Business) เป็นกลุ่มนักมวยปล้ำที่สังกัด WWE ประกอบด้วย Montel Vontavious Porter (MVP, หัวหน้า) และ Bobby Lashley (CEO)
กีฬาโปโลน้ำในโอลิมปิกฤดูร้อน 1908
กีฬาโปโลน้ำในโอลิมปิกฤดูร้อน 1908 จัดแข่งขันที่กรุงลอนดอน สหราชอาณาจักร แข่งขัน 1 ประเภท คือ ประเภททีมชาย
กีฬาโปโลน้ำในโอลิมปิกฤดูร้อน 1912
กีฬาโปโลน้ำในโอลิมปิกฤดูร้อน 1912 จัดแข่งขันที่กรุงสต็อกโฮล์ม ประเทศสวีเดน แข่งขัน 1 ประเภท คือ ประเภททีมชาย
ทีนท็อป
ทีนท็อป (Teen Top) กลุ่มศิลปินบอยแบนด์ สัญชาติเกาหลี ปัจจุบันเหลือสมาชิก 4 คน ประกอบสมาชิก ชอนจี, นีเอล, ริกกี้ และชางโจ เป็นบอยแบนด์ภายใต้สังกัด TOP Media ที่ก่อตั้งขึ้นโดย  แอนดี้ ลี (Andy Lee) แห่ง ชินฮวา (Shinhwa) ในปี 2010 พวกเขาได้ปล่อยอัลบั้มแรก  Come into the World ในวันที่  9 กรกฎาคม 2010  และเดบิวท์อย่างเป็นทางการในวันถัดมา ในรายการ  MBC's Music Core โดยชื่อแฟนคลับคือ แองเจิ้ล (Angel)  ก่อนหน้านั้นมีชื่อแฟนคลับอย่างไม่เป็นทางการคือ  Andromeda.
วันที่ 9 กุมภาพันธ์ 2017 แอลโจ (L.Joe) ได้ออกแถลงอย่างเป็นทางการว่า เขาจะทำการยื่นฟ้องร้องค่ายเพลง T.O.P Media พร้อมทั้งทำการยกเลิกสัญญากับทางต้นสังกัด โดยเหตุผลที่ทำให้เขาฟ้องร้องต้นสังกัดก็คือ “เขาโดนขัดขวางในการทำกิจกรรมเดี่ยว” ทำให้เขายุติบทบาทในฐานะสมาชิก Teen Top
ส้ม พฤกษา
พฤกษา รุ่งโชติ หรือชื่อในวงการคือ ส้ม พฤกษา (17 มกราคม พ.ศ. 2541 –) อดีตเป็นนักร้องลุกทุ่งและหมอลำหญิงชาวไทยอดีตสังกัดแกรมมี่โกลด์ เธอเข้าสู่วงการจากการเป็นนักร้องในโครงการ น้องใหม่ไต่ดาว โครงการ 2 จากเวทีฝัน สู่เวทีจริง
เธอเกิดที่จังหวัดมหาสารคาม จบการศึกษาระดับปริญญาตรีจากมหาวิทยาลัยราชภัฏมหาสารคาม เธอซึมซับการเป็นศิลปินมาจากบิดาและครอบครัว และเธอได้รับการฝึกฝนเพิ่มเติมจากฉวีวรรณ ดำเนิน จนเมือ่เธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ น้องใหม่ไต่ดวง โครงการ 2 และบันทึกเสียงผลงานเพลงในโครงการคือ หนีช้ำมาลำซิ่ง และ น้องบ่ผู้งามคือเพิ่น และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้นและการศึกษา
เธอเกิดเมื่อวันที่ 17 มกราคม พ.ศ. 2541 ที่ตำบลก้ำพี้ อำเภอบรบือ จังหวัดมหาสารคาม เธอสำเร็จการศึกษาชั้นประถมศึกษาจากโรงเรียนหนองโจดสวนหมอน ระดับชั้นมัธยมศึกษาจากโรงเรียนเหล่ายาววิทยาคาร และระดับปริญญาตรีจากมหาวิทยาลัยราชภัฏมหาสารคาม
วงการบันเทิง
เธอซึมซับการเป็นนักร้องมาจากครอบครัวทั้งสิ้น เธอมีศักดิ์เป็นหลานลุงของร้อยเอ็ด เพชรสยาม และหลานป้าของวรรณภา สารคามซึ่งเป็นนักร้องหมอลำของคณะนกยูงทอง กอปรกับบิดานั้นเป็นหมอลำ ทำให้เธอติดตามบิดาและมารดาพร้อมครอบครัวไปในงานแสดงของบิดาทุกครั้ง จนกระทั่งเธอศึกษาในระดับชั้นประถมศึกษาปีที่ 5 เธอได้เป็นหางเครื่องของวงดนตรีของบิดา และต่อมารุ่นพี่ได้ชักชวนเธอไปเป็นหางเครื่องและหมอลำตัวประกอบในคณะนกเอี้ยงโมง เมือ่เธอจบการศึกษาชั้นประถมศึกษาปีที่ 6 เธอได้ศึกษาต่อในระดับมัธยมศึกษาที่โรงเรียนเหล่ายาววิทยาคาร และเธอได้พบกับฉวีวรรณ ดำเนิน ศิลปินแห่งชาติ ซึ่งมาสอนหมอลำที่โรงเรียนเหล่ายาววิทยาคาร เธอได้รับการอบรมและฝึกฝนในการเป็นหมอลำจากฉวีวรรณ ทั้งลำทำนองขอนแก่น ลำทำนองมหาสารคาม ลำทำนองอุบล หรือแม้แต่ลำทำนองจากประเทศลาว อาทิ ลำสาละวัน ลำตั้งหวาย เป็นต้น
เธอเริ่มเห็นว่า เธอมีพรสวรรค์และหลงไหลในด้านนี้ เธอได้เข้าศึกษาต่อระดับอุดมศึกษาที่มหาวิทยาลัยราชภัฏมหาสารคาม จนจบปริญญาตรี ต่อมาเธอได้พบกับอำไพ มณีวงษ์ นักแต่งเพลงและนักดนตรีหมอลำที่มีชื่อเสียง อำไพพบว่าเธอมีแววและความสามารถ จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้สลา คุณวุฒิ จนกระทั่งผ่านไปเป็นปี สลาได้ติดต่อเธอให้ไปบันทึกเสียงจากเพลงในโครงการ น้องใหม่ไต่ดาว โครงการ 2 ในเพลง หนีช้ำมาลำซิ่ง และ น้องบ่ผู้งามคือเพิ่น จากนั้นเธอกลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ '"มื้อสันวันหย่าว, ฮักแล้วคือบ่ฮักเลย'' เป็นต้น
ด้านชีวิตส่วนตัว
คบหาดูใจกับ ไตเติ้ล ธนกร ลุนนากัน สาวนอกวงการบันเทิง และในวันที่ 30 พฤศจิกายน พ.ศ. 2565 ได้เข้าพิธีมงคลสมรสกับ ไตเติ้ล ธนกร ลุนนากัน ปัจจุบันมีลูกชายด้วยกัน1คนชื่อว่าน้องสเกล
บทเพลงของดอกหญ้า วัน-เวลา-บ่อาจลบ (2562)
เป็นการนำบทเพลงที่โด่งดังในอดีต กลับมาขับร้องใหม่ ชื่อเสียงให้กับหนิง ปัทมา โดยศิลปินเสียงคุณภาพ กว่า 14 ชีวิต ร่วมด้วย ต่าย อรทัย,มนต์แคน แก่นคูน,ศิริพร อำไพพงษ์,ก้านตอง ทุ่งเงิน,เบียร์ พร้อมพงษ์,ตรี ชัยณรงค์,เสถียร ทำมือ,เล้ง ศรันยกันย์,ดอกอ้อ ทุ่งทอง,เอิร์น สุรัตน์ติกานต์,เวียง นฤมล,เจมส์ จตุรงค์,หนิง ปัทมา และ ส้ม พฤกษา
25 ปี แกรมมี่ โกลด์ 25 ปี แห่งความผูกพัน ฉันและเธอ (2563)
โปรเจกต์พิเศษ เนื่องในโอกาสครอบรอบ 25 ปี ก่อตั้งสังกัด แกรมมี่โกลด์ การรวมตัวครั้งสำคัญ องเหล่าศิลปินชั้นนำ สายเลือดแกรมมี่โกลด์ เพื่อยืนยันคำว่า 25 ปี แห่งความผูกพันฉันและเธอ 46 ศิลปิน ขับขาน 47 บทเพลงดัง ที่คัดสรรมาจากคลังเพลงเกือบ 3 หมื่น บทเพลง อยู่ร่วมด้วย ไมค์ ภิรมย์พร, ศิริพร อำไพพงษ์ เท่ห์ อุเทน พรหมมินทร์, อ๊อด โอภาส ทศพร, มนต์แคน แก่นคูน, ต่าย อรทัย, ไผ่ พงศธร, พรชัย วรรณศรี, เอกราช สุวรรณภูมิ, จอมขวัญ กัลยา, เอกพล มนต์ตระการ, ดวงจันทร์ สุวรรณี, กิตติศักดิ์ ไชยชนะ, แช่ม แช่มรัมย์, เสถียร ทำมือ, ไม้เมือง, ศร สินชัย, ดอกอ้อ ทุ่งทอง, ไหมไทย ใจตะวัน, เอิร์น สุรัตน์ติกานต์, จั๊กจั่น วันวิสา, แพรวา พัชรี, รัชนก ศรีโลพันธุ์, เอิ้นขวัญ วรัญญา, ข้าวทิพย์ ธิดาดิน, ก้านตอง ทุ่งเงิน, แสน นากา, เปาวลี พรพิมล, หญิงลี ศรีจุมพล, เต๋า ภูศิลป์, ลำยอง หนองหินห่าว, มีนตรา อินทิรา, มิ้วส์ อรภัสญาน์, ลำเพลิน วงศกร, เบลล์ นิภาดา, เบียร์ พร้อมพงษ์, ตรี ชัยณรงค์, เล้ง ศรันยกันย์, อิสร์ อิสรพงศ์, เวียง นฤมล, เจมส์ จตุรงค์, ส้ม พฤกษา, ฮาย ชุติมา, NAKED EYE และ แป้งร่ำ ศิวนารี
เพลงที่เปิด ทางช่อง แฟนทีวี เพลง สาวกระโปรงเหี่ยน
แกรนด์ดัชชีฟินแลนด์
แกรนด์ดัชชีฟินแลนด์ (Suomen suuriruhtinaskunta; Storfurstendömet Finland; Великое княжество Финляндское, Velikoye knyazhestvo Finlyandskoye; ซึ่งข้อความในภาษาทั้งสามแปลตรงตัวได้ว่า "ราชรัฐฟินแลนด์"}}) เป็นรัฐก่อนหน้าฟินแลนด์ยุคใหม่ ดำรงอยู่ระหว่าง ค.ศ. 1809 ถึง ค.ศ. 1917 โดยถือว่าเป็นเขตปกครองตนเองของจักรวรรดิรัสเซีย
ประเทศยูเครนในโอลิมปิกเยาวชน
ประเทศยูเครนเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศยูเครน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ UKR
นับตั้งแต่ครั้งแรกที่ประเทศยูเครนส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติยูเครนได้รับเหรียญรางวัลรวมทั้งหมด 76 เหรียญ โดยแบ่งเป็น 22 เหรียญทอง 25 เหรียญเงิน 29 เหรียญทองแดง
อิชิมารุ งิน
อิชิมารุ งิน เป็นตัวละครจากเรื่องเทพมรณะ  เป็นอดีตยมทูตหัวหน้าหน่วยที่ 3 แห่ง 13 หน่วยพิทักษ์  ปัจจุบันเป็นรองหัวหน้าฝั่งอารันคาร์ และได้ตายเพราะคิดจะฆ่าไอเซ็น(หัวหน้าฝั่งอารันคาร์)
ลักษณะ/อุปนิสัย
งิน เป็นชายร่างผอมสูง ตาตี่ ผมสีเงิน  ใบหน้ามีรอยยิ้มตลอดเวลาภายใต้ความโหดเหี้ยม  เขาเป็นคนลึกลับ  ไม่สามารถอ่านความคิดของเขาออกได้  และมักจะทำอะไรไปโดยไม่บอกกล่าวใคร เป็นคนสุขุม แต่ใต้ความสุขุมนั้นเต็มไปด้วยพลังที่มากมาย ความเยือกเย็นที่เป็นเอกลักษณ์ของ งิน ทำให้ ดู โหดเหี่ยม แต่ก็แฝงด้วยความอ่อนโยนอยู่เล็กน้อย สังเกตได้จากตอนที่ งิน ช่วย รันงิคุ ไว้เมื่อสมัยก่อน
ประวัติ
งิน ในตอนเด็กนั้นอาศัยอยู่ที่เมืองลูคอน ได้เจอกับมัตสึโมโตะ รันงิคุที่กำลังนอนหมดสติอยู่  เขาจึงให้ผลไม้เธอ  โดยเขาได้บอกกับรันงิคุว่าวันที่รันงิคุพบเจอเขา คือ วันเกิดของเธอ  จากนั้นวันต่อมาเขาได้หายตัวไป  โดยอิชิมารุนั้นได้เข้าสังกัดหน่วยที่ 5 โดนดำรงตำแหน่งเป็นรองหัวหน้า  และมีไอเซ็น โซสึเกะเป็นหัวหน้าหน่วย  ต่อมาด้วยความสามารถของเขาจึงได้เลื่อนขั้นเป็นหัวหน้าหน่วยที่ 3 ของอารันคา
ภาคไอเซ็นบุกโลก
อิชิมารุ งิน มายังโลกกับ ไอเซ็น และ โทเซ็นซึ่งมาในเมืองคาราคุระแต่เป็นเมืองปลอมที่ทางโซลโซไซตี้ดักไว้แต่ก่อนที่จะต่อสู้หัวหน้าใหญ่ยามาโมโตะได้สร้างไฟล้อมไอเซ็น งิน โทเซ็นไว้ และหลังจากสู้กับเอสปาด้าจนหมด ทั้ง3ก็ออกมาจากวงล้อมไฟได้ โดยในเหตุการณ์นั้น งินได้ฟัน พวกไวเซริด์ ฮิโยริ ตัวขาด 2 ท่อน และได้สู้กับ อิจิโกะ โดยใช้บังไค และไม่ฆ่าอิจิโกะ ต่อมาก็ได้ไปเมืองคาราคุระของจริงกับไอเซ็น 2 คน(โทเซ็น)ถูกไอเซ็นฆ่าไปแล้วเพราะเห็นว่าหมดประโยชน์ ขณะที่ไอเซ็นกำลังจะฆ่าพวกเพื่อนๆอิจิโกะ มัตสึโมโตะ รันงิคุ ก็เข้ามาขวาง งินจึงขออนุญาตไอเซ็นโฉบพาเพื่อนสาวไปบนดาดฟ้าตึก หลังคุยไม่นาน งินตัดสินใจปาดใหล่ด้านขวาของรันงิคุ เพื่อไม่ให้ไปเผชิญหน้ากับไอเซ็นได้ ต่อมาเขาได้ตัดสินใจทรยศไอเซ็นโดยใช้พลังที่เป็นพิษคามิชินิ โนะ ยาริแต่ไม่สามารถทำอะไรไอเซ็นได้ ท้ายสุดงินต้องโดนตัดแขนขาดไปข้าง และโดนแทงจนบาดเจ็บสาหัส ก่อนที่จะหมดสติลงเขาได้คิดเรื่องราวในอดีตที่เฉลยความจริงว่า งินเข้ามาเป็นยมทูตเพราะเพื่อที่จะแก้แค้นไอเซ็นที่ช่วงชิงแรงกดดันวิญญาณของรันงิคุในสมัยที่ยังเป็น เด็ก จุดประสงค์ของไอเซ็นทีรวบรวมแรงดันวิญญาณ คือ เพื่อให้ โฮเงียคุ นั้นเสร็จสมบูรณ์แต่ก็ไม่สำเร็จ และก่อนตายเขาได้เอ่ยขอโทษรันงิคุที่ไม่สามารถนำสิ่งที่ถูกช่วงชิงกลับคืนมาให้ได้
ขั้นปลดปล่อยสวัสดิกะ (บังไค)
คามิชินิ โนะ ยาริ(หอกประหารเทพ) ดาบจะสามารถแตกหน่อออกมาได้ พริบตาที่ตัวดาบยืดออกมันจะแตกเป็นเศษเล็ก ข้างในใบดาบ มีพิษร้ายแรงที่สามารถทำให้เซลล์หลอมละลายได้
1.คามิชินิ โนะ ยาริ บุโท(หอกประหารเทพ ร่ายรำ)
เป็นการเล็งปลายของดาบไปยังศัตรูแล้วสั่งให้ยืดด้วยความเร็วสูงสุด
2.คามิชินิ โนะ ยาริ บุโทเร็นจิน(หอกประหารเทพ คมดาบรายร่ายรำ)
เป็นการใช้"บุโท"ซ้ำกันหลายๆครั้งโดยการเล็งแบบกราดยิง
Liste des membres de l'armée royale (Bleach) BLEACHの登場人物
ไตรโพรลิดีน
ไตรโพรลิดีน (triprolidine)
กลไกการออกฤทธิ์
ยับยั้งฮิสทามีนที่ตัวรับ H1 แบบแข่งขัน
ชื่อการค้า
Actifed Actil Cofed Consudine Hiscifed Nasolin Profed Polyfed Triprodinel
การเก็บรักษา
เก็บในภาชนะปิดสนิท กันแสง ในที่แห้ง พ้นจากมือเด็ก ที่อุณหภูมิห้อง 15 - 30 องศา C ไม่ควรเก็บยานี้ไว้ในช่องแข็ง
มายด์ (วงดนตรี)
มายด์ (Mild) เป็นกลุ่มดนตรีแนวป็อป จากจังหวัดเชียงใหม่ เริ่มเข้าสู่วงการดนตรี ด้วยการประกวดวงดนตรี "พานาโซนิค สตาร์ ชาเลนจ์" ปี พ.ศ. 2546 โดยเป็นวงดนตรีชนะเลิศอันดับ 1 ในปีนั้น ก่อนจะมีผลงานอัลบั้มออกมาในชื่อเดียวกับวงว่า "Mild" โดยอยู่ภายใต้สังกัดนาโน เรคคอร์ด ต่อมาในปี พ.ศ. 2556 วงมายด์ได้ย้ายไปสังกัด Spicydisc
ตำบลภูเงิน (อำเภอเสลภูมิ)
ที่ตั้งและอาณาเขต
ตำบลขวาวมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนท้องถิ่น
ท้องที่ตำบลภูเงินทั้งหมดอยู่ในเขตการปกครองขององค์การบริหารส่วนตำบลภูเงิน
ธงชาติกาบูเวร์ดี
ธงชาติกาบูเวร์ดี ประกาศใช้เมื่อวันที่ 22 กันยายน ค.ศ. 1992 เป็นธงสีน้ำเงิน มีแถบสีแดงซึ่งขนาบที่ตอนบนและตอนล่างด้วยแถบสีขาวอีกที บนธงมีดาวสีเหลือง 10 ดวง แทนจำนวนเกาะของประเทศ สีน้ำเงินแทนมหาสมุทรและท้องฟ้า สีแดงแทนความมุมานะ สีขาวแทนสันติภาพ เมื่อรวมกันจะแทนเส้นทางสู่การสร้างชาติ
พระพุทธรูปแห่งเบเรนีกี
พระพุทธรูปแห่งเบเนรีกี (Berenike Buddha) คือชิ้นส่วนของพระพุทธรูปที่ค้นพบจากการขุดค้นทางโบราณคดีในเมืองเบเรนีกี ซึ่งเป็นเมืองท่าโบราณริมชายฝั่งทะเลแดง ปัจจุบันขึ้นกับประเทศอียิปต์ โดยคณะขุดค้นจากสหรัฐและโปแลนด์ได้ค้นพบชิ้นส่วนพระพุทธรูปดังกล่าวในเดือนมกราคม ค.ศ. 2018 และเดือนมกราคม ค.ศ. 2022 บริเวณลานด้านหน้าวิหารที่อุทิศแก่เทพีไอซิส ซึ่งสร้างในยุคโรมันตอนต้น ถือเป็นการค้นพบพระพุทธรูปยุคแรกที่สร้างนอกเขตประเทศอัฟกานิสถาน และยังแสดงให้เห็นถึงความสัมพันธ์ระหว่างอารยธรรมอินเดียกับโรมันช่วงต้นคริสต์ศักราช
นอกจากการขุดค้นพบพระพุทธรูปแล้ว คณะโบราณคดียังค้นพบหลักฐานที่มีความสัมพันธ์กับอารยธรรมอินเดียโบราณ ได้แก่ คำจารึกภาษาสันสกฤตซึ่งลงวันที่ตรงกับรัชสมัยของจักรพรรดิฟิลิปชาวอาหรับ (ช่วง ค.ศ. 244 ถึง 249) และมีการค้นพบเหรียญของสาตวาหนะจากคริสต์ศตวรรษที่ 2
การขนส่งระบบรางในประเทศออสเตรีย
การขนส่งระบบรางในประเทศออสเตรีย ส่วนใหญ่ดำเนินการโดยการรถไฟสหพันธรัฐออสเตรีย มีระยะทางครอบคลุม 6,123 กิโลเมตร ราง 1,435 มิลลิเมตร หรือรางมาตรฐาน โดยระยะทางที่ติดตั้งระบบจ่ายไฟฟ้า มี 3,523 กิโลเมตร
คิงดอมฮาตส์ II
รายละเอียด
คิงดอมฮาตส์ II เป็นภาคต่อจาก คิงดอมฮาตส์ ซึ่งเป็นเกมที่เกิดจากความร่วมมือระหว่าง ดิสนีย์อินเตอร์แรคทีฟ กับ สแควร์ โดยผสมผสานองค์ประกอบทั้งจาก ดิสนีย์ และ สแควร์ จนเกิดเป็นเกมแอคชันอาร์พีจีเกมนี้ขึ้นมา และเนื่องจากคิงดอมฮาตส์ได้รับความนิยมเป็นอย่างมาก ทำให้เกมนี้ได้รับการดัดแปลงเป็นนิยาย หนังสือการ์ตูน ที่มีเนื้อเรื่องอิงรากฐานตามเกม (วาดโดย ชิโร่ อามาโนะ) รวมทั้งเกมเวอร์ชัน International ที่มีชื่อว่า คิงดอมฮาตส์ II ไฟนอลมิกซ์ ซึ่งวางจำหน่ายในเดือนมีนาคม พ.ศ. 2550
คิงดอมฮาตส์ II เป็นเกมลำดับที่ 3 ในซีรีส์ คิงดอมฮาตส์ เรื่องราวในเกมเกิดขึ้นหลังจากเหตุการณ์ใน คิงดอมฮาตส์ : Chain of Memories เป็นเวลา 1 ปี โดยที่โซระ ตัวเอกของเกมใน 2 ภาคแรก ได้กลับมาเพื่อตามหาเพื่อนที่หายสาบสูญไป ในภาคนี้มีตัวละครจากภาพยนตร์ของดิสนีย์ และเกมไฟนอลแฟนตาซี มาปรากฏมากมายเช่นเดียวกับภาคก่อน ๆ และยังมี Organization XIII กลุ่มบุคคลที่เคยปรากฏตัวในภาค Chain of Memories ที่จะกลับมาเพื่อขัดขวางการผจญภัยของโซระด้วย
สำหรับตัวเกมนั้นได้รับการตอบรับเป็นอย่างดี โดยได้รับรางวัลประจำปีจากเว็บไซต์วิดีโอเกมหลายแห่ง สามารถจำหน่ายได้มากกว่า 1 ล้านชุด ภายใน 1 สัปดาห์หลังจากวางจำหน่ายที่ประเทศญี่ปุ่น ส่วนในอเมริกาเหนือนั้นจำหน่ายได้มากกว่า 1 ล้านชุดภายใน 1 เดือน และจัดเป็นเกมที่ขายดีเป็นอันดับ 2 ประจำ พ.ศ. 2549 จนกระทั่งถึงเดือนธันวาคม พ.ศ. 2549 คิงดอมฮาตส์ II มียอดจำหน่ายทั่วโลกมากกว่า 3.5 ล้านชุด
ระบบการเล่น
คิงดอมฮาตส์ II ใช้ระบบ Experience Point สำหรับกำหนดการพัฒนาของตัวละครเช่นเดียวกับเกมอาร์พีจีเกมอื่น ๆ เมื่อตัวละครปราบศัตรูได้ ผู้เล่นจะได้รับ Experience ที่ส่งผลให้เกิด "level up" แล้วตัวละครจะแข็งแกร่งมากขึ้นและได้รับความสามารถใหม่ ๆ นอกจากนี้+ทั้งใน คิงดอมฮาตส์ และ คิงดอมฮาตส์ II จะมีระบบปรับแต่งตัวละครอย่างถาวรผ่าน Tutorial สั้น ๆ ที่จุดเริ่มต้นของเกม
การต่อสู้ใน คิงดอมฮาตส์ II มีลักษณะเป็น real time และต้องใช้ปุ่มกดสำหรับสั่งให้ตัวละครบนหน้าจอโจมตี รายการคำสั่งที่คล้ายกับในซีรีส์ ไฟนอลแฟนตาซี จะปรากฏขึ้นที่หน้าจอด้านล่างซ้าย ประกอบด้วยคำสั่งอื่น ๆ สำหรับต่อสู้นอกเหนือจากโจมตี เช่น ใช้เวทมนตร์ เรียกตัวละครพิเศษมาช่วยต่อสู้ หรือประสานการโจมตีร่วมกับตัวละครอื่น ๆ ในกลุ่ม สิ่งที่เพิ่มเข้ามาใหม่คือ Reaction Command เป็นคำสั่งโจมตีพิเศษแบบเจาะจงศัตรูที่จะเกิดขึ้นเมื่อผู้เล่นกดปุ่มสามเหลี่ยมในเวลาที่ถูกต้องขณะต่อสู้ Reaction Commands สามารถใช้เพื่อปราบศัตรูธรรมดาหรือหลีกเลี่ยงการถูกโจมตี และบางครั้งก็จำเป็นต่อการปราบ Boss ด้วย นอกจากตัวละครหลักแล้ว โดยปกติจะยังมีตัวละครอีก 2 ตัวในกลุ่ม ซึ่งจะมีส่วนร่วมในการต่อสู้ด้วย แม้ว่าตัวละครเหล่านี้มีคอมพิวเตอร์ควบคุม แต่ผู้เล่นก็สามารถกำหนดพฤติกรรมของตัวละครได้ผ่านทางหน้าจอเมนู เช่น โจมตีศัตรูที่โซระเล็งเป้าหมายไว้
ในส่วนของ Gummi Ship จากภาคแรกได้นำมาปรับปรุงใหม่ให้มีความสนุกสนานมากขึ้นเพื่อสนองตอบตามคำวิจารณ์ของผู้เล่น โดยในภาคนี้ Gummi Ship ยังคงมีจุดประสงค์พื้นฐานเพื่อการเดินทาง แต่ได้นำระบบเก่ามาพัฒนาใหม่โดยผสมผสานระหว่าง rail shooter และ "Disney theme park ride" ผู้เล่นจะต้องบังคับ Gummi Ship ในแผนที่โลกด้วยมุมมองจากด้านบน และบินไปสู่โลกที่ผู้เล่นต้องการเข้าไป โลกต่าง ๆ นั้นไม่ได้เปิดตั้งแต่จุดเริ่มต้นของเกม ผู้เล่นจะต้องเปิดเส้นทางไปสู่โลกเหล่านั้นโดยเข้าไปใน level ใหม่ แล้วควบคุมยานจากมุมมองบุคคลที่ 3 เพื่อต่อสู้กับยานของศัตรู หลังจากเปิดเส้นทางได้แล้ว ผู้เล่นจึงจะสามารถเข้าไปยังโลกที่อยู่ในเส้นทางนั้นได้ นอกจากว่าโลกนั้นจะถูกปิดกั้นตามเนื้อเรื่อง
Drive Gauge
หนึ่งในสิ่งใหม่สำหรับภาคนี้คือ meter ที่เรียกว่า Drive Gauge ซึ่งจะไม่ recharge ที่จุดเซฟเหมือน Hit Point และ Magic Point โดย Drive Gauge จะมีหน้าที่ 2 ประการ คือ ใช้สำหรับแปลงร่างให้เป็น "Drive Form" หรือเรียกตัวละครพิเศษ ขณะที่อยู่ใน Drive Form โซระจะประสานพลังกับสมาชิกในกลุ่มทำให้แข็งแกร่งมากขึ้นและได้รับความสามารถใหม่ ๆ เช่น บาง Form สามารถถือ Keyblade ได้พร้อมกัน 2 เล่ม และใน Drive Form เหล่านี้ค่าพลังต่าง ๆ ในการต่อสู้ของโซระจะเพิ่มมากขึ้น แต่จะมี Form หนึ่งที่ทำให้ค่าพลังลดลง นอกจากนี้ Drive Form ยังทำให้โซระได้รับความสามารถที่สามารถใช้นอกการต่อสู้ได้ ในตอนแรก Drive Form จะประสานพลังกับสมาชิกในกลุ่มอีกหนึ่งตัวเท่านั้น เมื่อได้รับ Form ใหม่ จึงจะสามารถประสานพลังกับสมาชิกทั้งสองได้ ขณะที่โซระอยู่ใน Drivr Form สมาชิกในกลุ่มจะออกจากการต่อสู้ไปตามระยะเวลาของ Drive Gauge
นอกจากนี้ โซระยังสามารถเรียกตัวละคร Disney มาช่วยเหลือในการต่อสู้ได้เช่นเดียวกับภาคแรก ตัวละครที่เรียกมานี้จะมาแทนที่ตัวละคร 2 ตัวที่ต่อสู้ร่วมกับโซระในขณะนั้นจนกว่า Drive Gauge จะหมดลง จากภาคก่อนหน้าที่ตัวละครพิเศษจะถูกจำกัดความสามารถไว้เพียงอย่างเดียว ในภาคนี้ตัวละครพิเศษจะมีรายการคำสั่งเป็นของตนเองซึ่งสามารถกระทำคำสั่งใด ๆ เพียงตัวเดียวหรือทำร่วมกับโซระก็ได้ ความสามารถในการเรียกตัวละครพิเศษและ Drive Form แต่ละรูปแบบจะ level up ต่างหากจากกันและมีเกณฑ์ที่แตกต่างกัน เมื่อมี level สูงขึ้นจะมีคำสั่งให้ใช้ได้มากขึ้น และในกรณีของ Drive Form ก็จะได้รับความสามารถใหม่ ๆ ด้วย การได้Drive gaugeเต็ม ง่าย ๆ แค่เปลื่ยนเป็นฟอร์มดฟอร์มนึงแล้วเปลื่ยนโลกจะได้Drive Gaugeเต็ม
Setting
ฉากใน คิงดอมฮาตส์ II เป็นกลุ่มของฉากที่ผู้เล่นจะดำเนินเรื่องผ่าน แต่ละฉากใน Kingdom Hearts ได้รับการอ้างถึงว่าเป็น โลก หนึ่ง ใน คิงดอมฮาตส์ II ผู้เล่นสามารถเดินทางไปยังสถานที่จาก Disney fictions เรื่องต่าง ๆ รวมทั้งโลกที่สร้างขึ้นมาสำหรับซีรีส์โดยเฉพาะดังเช่นในภาคแรก ซึ่งในภาคแรกนั้น Disney based world ทั้งหมดจะ derived มาจาก Disney animated features canon ขณะที่ใน คิงดอมฮาตส์ II จะมีโลกที่สร้างมาจาก Disney live-action films อีกด้วย แต่ละโลกจะมีลักษณะและสภาพแวดล้อมที่แตกต่างกัน ขึ้นอยู่กับ Disney film ที่โลกนั้นรับเอาพื้นฐานมา ภาพกราฟิกของโลกและตัวละครสร้างมาให้เหมือนกับรูปแบบศิลปะของสิ่งแวดล้อมและตัวละครจาก Disney films ที่เกี่ยวข้องด้วย แต่ละโลกไม่มีความเกี่ยวข้องกันและตั้งอยู่แยกต่างหากจากกัน ผู้เล่นจะเดินทางจากโลกหนึ่งไปยังอีกโลกหนึ่งโดยใช้ Gummi ship
โลกบางโลกในภาคก่อนหน้าจะกลับมาปรากฏในภาคนี้ โดยมีพื้นที่ที่สร้างขึ้นใหม่และกว้างมากขึ้น และยังมีโลกที่เพิ่มเข้ามาใหม่ในภาคนี้ ได้แก่ Land of Dragons, fictionalized account ของจีนโบราณจาภาพยนตร์ Mulan; Beast's Castle, ปราสาทสถาปัตยกรรมแบบฝรั่งเศสยุคศตวรรษที่ 19 จาก Beauty and the Beast; Timeless River, ภาพอดีตของ Disney Castle ที่มี Steamboat Willie-style animation; Port Royal, จาก Pirates of the Caribbean: The Curse of the Black Pearl; Pride land, ทุ่ง savanna กว้างใหญ่จาก The Lion King; และ Space Paranoid, โลกดิจิทัลภายในเครือข่ายคอมพิวเตอร์ของ Hollow Bastion จาก Tron นอกจากนี้ยังมี Twilight Town ที่ปรากฏเป็นครั้งแรกในภาค Chain of Memories กลับมามีบทบาทสำคัญในฐานะสถานที่เริ่มต้นของเรื่องราว และ The World That Never Was ซึ่งเพิ่มเข้ามาในภาคนี้เพื่อเป็น Headquarter ของ Organization XIII
ตัวละคร
ตัวละครหลัก 3 ตัวในเกมได้แก่ โซระ, เด็กชายวัย 15 ปีที่ได้รับเลือกให้เป็น master of the Keyblade ซึ่งเป็นอาวุธรูปร่างคล้ายกุญแจที่มีพลังที่จะต่อสู้กับความมืด; Donald, court magician แห่ง Disney Castle; และ Goofy, captain of the Disney Castle guard ทั้ง Donald และ Goofy ได้รับคำสั่งให้ตามหาและเฝ้าติดตาม "key" ซึ่งต่อมาได้รับการเปิดเผยว่าหมายถึง Keyblade ทั้งสองได้กลายเป็นเพื่อนของโซระระหว่างการเดินทางใน คิงดอมฮาตส์ และมีความแข็งแกร่งมากขึ้นจากมิตรภาพนี้ ตัวละคร original อื่น ๆ ได้แก่ ริคุและไคริ, เพื่อนของโซระจาก Home world ของเขา, Destiny Island; Roxas, เด็กชายปริศนาที่สามารถใช้ Keyblade ได้; และ DiZ, ชายในเสื้อคลุมสีแดงที่มีความแค้นกับ Organization XIII
ในโลกต่าง ๆ ที่โซระเดินทางไปนั้น จะมีตัวละครเฉพาะจาก fiction ที่เป็นที่มาของโลกนั้นเข้าร่วมกลุ่มต่อสู้ด้วย ตัวอย่างเช่น Fa Mulan หญิงสาวผู้ปลอมตัวเป็นชายเพื่อเป็นทหารแทนพ่อที่เจ็บป่วย; Jack Sparrow โจรสลัดที่ต้องการยึดเรือ Black Pearl ของตนกลับคืนมา; Simba สิงโตที่เนรเทศตนเองออกจาก Pride Land ดินแดนที่ตนเป็นราชาโดยชอบธรรม; และ Tron โปรแกรมรักษาความปลอดภัยในเครือข่ายคอมพิวเตอร์ที่ Hollow Bastion ที่พยายามหยุดยั้งการยึดครองโดย Master Control Program
เนื้อเรื่อง
คิงดอมฮาตส์ II เริ่มต้นเรื่องราว 1 ปีหลังจาก Kingdom Hearts: Chain of Memories ซึ่งโซระ Donald และ Goofy อยู่ในสภาวะหลับใหลมาตลอดปีที่ผ่านมาเพื่อฟื้นฟูความทรงจำที่หายไป ขณะเดียวกัน Roxas ซึ่งเป็นร่าง Nobody ของโซระ ถูกกักอยู่ในภาพจำลองเสมือนของ Twilight Town ที่สร้างขึ้นโดย DiZ เพื่อที่ Roxas จะได้รวมร่างเข้ากับร่างกายเดิมเพื่อฟื้นฟูพลังของโซระ แผนการนี้เป็นส่วนหนึ่งของการแก้แค้นของ DiZ ต่อ Organization XIII แผนการของ DiZ ถูกคุกคามเมื่อ Nobodies ของ Organization XIII ได้แทรกซึมเข้ามาในโลกเสมือน แต่ในที่สุด Roxas ก็รวมร่างเข้ากับโซระได้สำเร็จ
โซระ Donald และ Goofy ตื่นขึ้นมาใน Twilight Town ที่เป็นโลกที่แท้จริง จากนั้น King Mickey และ Yen Sid ได้นำพวกเขาไปสู่การเดินทางครั้งใหม่ จุดมุ่งหมายคือเพื่อตามหา Riku และหยุดยั้งแผนการของ Organization XIII ซึ่งเป็นองค์กรที่ควบคุม Nobodies และโซระยังได้รับเสื้อผ้าชุดใหม่ที่ทำให้สามารถรวมร่างเข้ากับสมาชิกในกลุ่มเพื่อให้มีความสามารถพิเศษเพิ่มขึ้น เรียกว่า Drive Form ภายหลังจากนั้น Maleficent ได้ฟื้นคืนชีพอีกครั้ง และร่วมมือกับ Pete เพื่อสร้างพลังอำนาจต่อไป
ทีเจพี
ทีโอดอร์ เจมส์ เพอร์กินส์ (Theodore James Perkins) เกิด 3 กันยายน ค.ศ. 1984 นักมวยปล้ำอาชีพชาวอเมริกันเชื้อสายฟิลิปปินส์ที่เคยเซ็นสัญญากับWWEในนาม ทีเจพี (TJP) เป็นผู้ชนะครุยเซอร์เวทคลาสสิก และเป็นแชมป์ WWE Cruiserweight Championship คนแรก เคยปล้ำให้กับโทเทิลนอนสต็อปแอคเชินเรสต์ลิง (TNA) เป็นอดีตแชมป์เอ็กซ์ดิวิชั่น TNA ในTNA ใช้ชื่อ มานิก (Manik) ซึ่งใช้กิมมิคของซุยไซด์ เขาเคยปล้ำในสมาคมอิสระ หรือนักมวยปล้ำสวมหน้ากากในนาม ปูมะ (Puma, PUMA)
ปิร์โรบิวตามีน
ปิร์โรบิวตามีน (Pyrrobutamine) คือสารต้านฮิสตามีนและสารต้านโคลิเนอร์จิก
รอยัลรัมเบิล (2015)
รอยัลรัมเบิล (2015)  (Royal Rumble (2015)) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2015 ซึ่งจัดเป็นปีที่ 28 แล้ว สถานที่จัดคือ Wells Fargo Center ในเมืองฟิลาเดเฟีย, รัฐเพนซิลเวเนีย สหรัฐอเมริกา เมื่อวันที่ 25 มกราคม 2015
เบื้องหลัง
ในทีแอลซี: เทเบิล แลดเดอร์ แอนด์ แชร์ เรนส์ได้รีเทิร์นกลับมาปล้ำอีกครั้ง โดยออกมาในช่วงท้ายแมตช์ของ จอห์น ซีนา และเซท โรลลินส์ เพื่อจัดการกับ บิ๊กโชว์ ที่ออกมาอัดซีนา นอกจากนี้ เรนส์ยังออกตัวประกาศเป็นคนแรกด้วยว่า เขาจะร่วมปล้ำในแมตช์ รอยัลรัมเบิล ในรอว์ (29 ธันวาคม 2014) แดเนียล ไบรอัน ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (6 มกราคม 2015) เจ้าของแชมป์ WWE United States Championship รูเซฟ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (9 มกราคม 2015) เบรย์ ไวแอ็ตต์ และเจ้าของแชมป์ WWE Intercontinental Championship แบด นิวส์ บาร์เร็ตต์ ได้ประกาศจะเข้าร่วมแมตช์ รอยัลรัมเบิล ในรอว์ (12 มกราคม 2015) ดีน แอมโบรส ได้ประกาศจะเข้าร่วมแมตช์ รอยัลรัมเบิล ในเมนอีเวนต์ (13 มกราคม 2015) โกลด์และสตาร์ดัสต์ ได้ประกาศจะเข้าร่วมแมตช์ รอยัลรัมเบิล ในสแมคดาวน์ (15 มกราคม 2015) บิ๊กโชว์ และ เคน ได้ประกาศจะเข้าร่วมแมตช์ รอยัลรัมเบิล ในรอว์ (19 มกราคม 2015) อาร์-ทรูธ, เดอะมิซ และ แดเมียน มิซดาว ได้ประกาศจะเข้าร่วมแมตช์ รอยัลรัมเบิล ในสแมคดาวน์ (22 มกราคม 2015) ได้มีการคัดเลือกผู้เข้าร่วม รอยัลรัมเบิล โดยดอล์ฟ ซิกก์เลอร์ชนะแบด นิวส์ บาร์เร็ตต์, ไรแบ็ก ชนะฟาล์ว รูเซฟ, ลู้ก ฮาร์เปอร์ ชนะอีริก โรแวน และแดเนียล ไบรอันเอาชนะเคนไปได้ในแมตช์ไม่มีกฏกติกา ทำให้ไบรอันรักษาสิทธิ์ในการเข้าร่วมรอยัลรัมเบิลได้สำเร็จ
ผลแมตช์การปล้ำรอยัลรัมเบิล
สมาชิกใหม่ออกมาประมาณทุก 90 วินาที
รัฐยาน
ประวัติศาสตร์ของรัฐยานเริ่มในสมัยราชวงศ์โจวตะวันตก (西周) ซึ่งตรงกับช่วงต้นของ 1,000 ปีก่อนคริสตกาล หลังจากอำนาจของพระเจ้าแผ่นดินราชวงศ์โจวเสื่อมถอยในยุคชุนชิว (春秋) ราว 800 ปีก่อนคริสตกาลนั้น รัฐยานอยู่รอดมาจนได้เป็นหนึ่งในรัฐที่แข็งแกร่งที่สุดในแผ่นดินจีน ต่อมาในยุคจั้นกั๋วซึ่งตรงกับราว 500–300 ปีก่อนคริสตกาล รัฐยานเป็นรัฐสุดท้ายที่ถูกกองทัพของฉินฉื่อหฺวังตี้ (秦始皇帝) พิชิตได้ เป็นเหตุให้รัฐยานสิ้นสุดลงเมื่อ 222 ปีก่อนคริสตกาล อันเป็นเวลา 1 ปีก่อนที่ฉินฉื่อหฺวังตี้จะประกาศรวมแผ่นดินทั้งหมดเข้าเป็นจักรวรรดิอันหนึ่งอันเดียวภายใต้การปกครองของราชวงศ์ฉิน (秦朝) แต่หลังจากราชวงศ์ฉินล่มสลายเมื่อ 207 ปีก่อนคริสตกาล รัฐยานกลับตั้งเป็นอิสระได้ช่วงสั้น ๆ ก่อนจะถูกราชวงศ์ฮั่นตะวันตก (西漢) ผนวกเข้ากับตนโดยบริบูรณ์
อาณาเขตของรัฐยานนั้นทอดยาวจากแม่น้ำหวง (黃河) ไปถึงแม่น้ำยาลู่ (鴨綠江) และจากเทือกเขาในมณฑลชานซี (山西) ไปถึงคาบสมุทรเหลียวตง (遼東半島) และเนื่องจากรัฐยานตั้งอยู่เหนือสุดในบรรดารัฐต่าง ๆ รัฐยานจึงถูกชนเผ่าเร่รอนทุ่งราบ (steppe nomads) รุกรานบ่อยครั้ง จนต้องสร้างกำแพงกั้น ซึ่งภายหลังรวมเข้าเป็นส่วนหนึ่งของกำแพงเมืองจีน
ประเทศเบลารุสในโอลิมปิกเยาวชน
นับตั้งแต่ครั้งแรกที่ประเทศเบลารุสส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติเบลารุสได้รับเหรียญรางวัลรวมทั้งหมด 21 เหรียญ โดยแบ่งเป็น 5 เหรียญทอง 11 เหรียญเงิน 5 เหรียญทองแดง
เวียงจันทน์ไทมส์
เวียงจันทน์ไทมส์ เป็นหนังสือพิมพ์ภาคภาษาอังกฤษ เผยแพร่แบบรายวัน ในเวียงจันทน์ ประเทศลาว ก่อตั้งขึ้นในปี 1994 ตอนนั้นยังเป็นแบบรายสัปดาห์ ต่อมาได้เปลี่ยนเป็นแบบรายวันในปี 2004
คัสซิม มาจาลีวา
คัสซิม มาจาลีวา มาจาลีวา (Kassim Majaliwa Majaliwa) เป็นนักการเมืองแทนซาเนียซึ่งดำรงตำแหน่งนายกรัฐมนตรีแทนซาเนียตั้งแต่ปี ค.ศ. 2015 เขาได้รับการแต่งตั้งโดยประธานาธิบดีจอห์น มากูฟูลี หลังการเลือกตั้งทั่วไปปี ค.ศ. 2015
ชีวิตในวัยเด็กและการศึกษา
คัสซิม มาจาลีวา เกิดในครอบครัวมุสลิมเมื่อวันที่ 22 ธันวาคม ค.ศ. 1961 ณ หมู่บ้านมนาโช, เขตเรืองวา, แคว้นลินดี จบการศึกษาจากโรงเรียนมัธยมคิกอนเซรา ในปี ค.ศ. 1983 จากนั้นก็เข้าทำงานเป็นครูเป็นเวลา 16 ปีจนถึงปี ค.ศ. 1999 ในขณะเดียวกัน เขาได้รับประกาศนียบัตรการสอนจากวิทยาลัยฝึกหัดครูมทวารา ในปี ค.ศ. 1993 และปริญญาตรีด้านการศึกษาจากมหาวิทยาลัยดาร์ เอส ซาลาม ในปี ค.ศ. 1998 จากนั้นจึงเข้าร่วมขบวนการสหภาพแรงงาน และดำรงตำแหน่งเลขาธิการเขต และเลขาธิการภูมิภาคในสมาคมครูแทนซาเนียระหว่างปี ค.ศ. 1999 ถึง ค.ศ. 2006 เขาได้รับเลือกให้เป็นผู้อำนวยการของเขตอูรัมโบในปี ค.ศ. 2006 เขายังคงทำหน้าที่นี้จนกระทั่งได้รับเลือกเป็นสมาชิกรัฐสภาในปี ค.ศ. 2010
กีฬาโปโลน้ำในโอลิมปิกฤดูร้อน 1920
กีฬาโปโลน้ำในโอลิมปิกฤดูร้อน 1920 จัดแข่งขันที่แอนท์เวิร์ป ประเทศเบลเยียม แข่งขัน 1 ประเภท คือ ประเภททีมชาย
ตำบลหนองควาย
ตำบลหนองควาย เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของเชียงใหม่ไนท์ซาฟารี และวัดต้นเกว๋น (วัดอินทราวาส) ซึ่งเป็นวัดที่มีความสวยงามเก่าแก่ของเชียงใหม่ สิ่งที่สำคัญของวัดนี้คือ ศาลาจตุรมุขซึ่งพบเพียงหลังเดียวในภาคเหนือ และเป็นต้นแบบทางศิลปกรรมล้านนาที่มีคุณค่าและยังคงความสมบูรณ์ จนสมาคมสถาปนิกสยามประกาศให้เป็นอาคารอนุรักษ์ดีเด่นเมื่อปี พ.ศ. 2532 และสถาปัตยกรรมจากวัดต้นเกว๋นได้กลายเป็นแรงบันดาลใจให้สถาปนิกใช้เป็นต้นแบบในการออกแบบหอคำหลวงซึ่งตั้งอยู่กลางอุทยานหลวงราชพฤกษ์
การปกครองท้องที่
ตำบลหนองควายแบ่งพื้นที่การปกครองออกเป็น 12 หมู่บ้าน ได้แก่
การปกครองส่วนท้องถิ่น
ท้องที่ตำบลหนองควาย มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองควาย ครอบคลุมพื้นที่ตำบลหนองควายทั้งหมด ซึ่งเป็นสภาตำบลหนองควายที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองควายในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองควาย จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองควายได้ยกฐานะขึ้นเป็น เทศบาลตำบลหนองควาย ตามประกาศกระทรวงมหาดไทย เมื่อวันที่ 10 มิถุนายน พ.ศ. 2556 และมีผลในวันที่ 5 กันยายน ปีเดียวกัน
ประชากร
พื้นที่ตำบลหนองควายประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 11,138 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 11 ตำบลในอำเภอหางดง
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
โปล (บ้าน)
โปล (પોળ; pol) ในประเทศอินเดีย หมายถึงกระจุกบ้านเรือนที่ประกอบไปด้วยหลายครอบครัวที่เป็นส่วนหนึ่งของกลุ่มหนึ่ง ๆ เช่น เกี่ยวเนื่องกันด้วยวรรณะ อาชีพ หรือศาสนา โปลในปัจจุบันสามารถพบได้ทั่วไปในย่านกลางนครต่าง ๆ ของรัฐคุชราต โดยเฉพาะในนครเก่าอะห์เมดาบาด
แรกเริ่มเดิมที โปลสร้างขึ้นเพื่อเป็นมาตรการป้องกันความปลอดภัยในสมัยที่มีจลาจลในชุมชนเกิดขึ้น เข้าใจว่าโปลเริ่มมีขึ้นในปี 1738 ในสมัยอะห์เมดาบาดภายใต้การปกครองของโมกุล-มราฐา (1738–1753) โปลโดยทั่วไปมักมีทางเข้าออกเพียงทางเดียวหรือสองทาง และมีทางเข้าออกลับที่เฉพาะผู้อยู่อาศัยจะรู้เท่านั้น โปลแต่ละแห่งจะมีซุ้มประตูที่ปิดในตอนกลางคืนเพื่อกันขโมย ภายในโปลจะมีถนนสายหลักหนึ่งเส้น และมีซอยย่อยกระจายไปตามทาง โปลประกอบไปด้วยบ้านเรือนจำนวนมากแตกต่างกันไป ตั้งแต่ห้าหกหลังไปจนถึงห้าสิบหกสิบหลัง หรือตัวอย่างเช่น มัณฑวีโปล (Mandvi pol) ในย่านชมัลปุระ (Jamalpur) ของอะห์เมดาบาดนั้นมีโปลขนาดเล็ก ๆ ย่อยอยู่ภายในโปลไปอีก โปลแห่งนี้กินพื้นที่กว่า 50 เอเคอร์และมีผู้อยู่อาศัยหลักพันคน ส่วนใหญ่ผูอ้อยู่อาศัยของโปลมักเป็นครอบครัวชาวฮินดูที่มีวรรณะเดียวกัน
นครเก่าอะห์เมดาบาดซึ่งตั้งอยู่บนฝั่งตะวันออกของแม่น้ำสาพรมตีประกอบไปด้วยโปลราว 360 แห่ง ล้อมรอบด้วยป้อมปราการ โปลแห่งที่เก่าแก่ที่สุดที่ถูกผนวกเข้าคือ มหุรัตโปล (Mahurat Pol) ซึ่งสร้างขึ้นตรงข้ามกับมาเนกจาวก์
ชาคริต บุญสิงห์
ชาคริต บุญสิงห์ (เกิดเมื่อวันที่ 5 ตุลาคม 2539) เป็นนักแสดงและนายแบบชาวไทยสังกัดช่อง 7 เอชดีเกิดที่จังหวัดนครศรีธรรมราชเริ่มเข้าสู่ในวงการบันเทิงจากการเป็นนายแบบและถ่ายโฆษณาต่าง ๆ ปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร ตุ๊กตา รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง คทาสิงห์ จากนั้นมีผลงานละครหลายๆเรื่องเป็นต้น
ประวัติ
ชาคริต เกิดเมื่อวันที่ 5 ตุลาคม พ.ศ. 2539 เป็นนักแสดงและนายแบบชาวไทย เกิดที่จังหวัดนครศรีธรรมราช สำเร็จการศึกษา คณะบริหารธุรกิจ จากมหาวิทยาลัยกรุงเทพ
วงการบันเทิง
ชาคริต เริ่มเข้าสู่ในวงการบันเทิงจากการเป็นนายแบบและถ่ายโฆษณาต่างๆปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร ตุ๊กตา รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง คทาสิงห์ จากนั้นมีผลงานละครหลายๆเรื่องเป็นต้น
ในปี พ.ศ. 2566 ชาคริต มีผลงานละครเรื่อง แคนสองแผ่นดิน ได้เป็นพระเอกหลังข่าวเรื่องแรก รับบทเป็น "เคน" แสดงคู่กับ พรชดา วราพชระ
ลิงขนทอง
ลิงขนทอง (Cercopithecus kandti) เป็นสปีชีส์หนึ่งของลิงโลกเก่า พบในเทือกเขาวีรูงกาในแอฟริกากลาง รวมทั้งอุทยานแห่งชาติ 4 แห่งในสาธารณรัฐประชาธิปไตยคองโก เขตที่อยู่ของมันจำกัดอยู่บริเวณป่าบนที่สูง โดยเฉพาะอย่างยิ่งใกล้กับบริเวณที่มีต้นไผ่ขึ้น
ลิงขนทองเคยถูกจัดให้เป็นสปีชีส์ย่อยของลิงสีน้ำเงิน (Cercopithecus mitis) ลิงทั้งสองชนิดนี้มีลักษณะโดยทั่วไปเหมือนกัน แต่ลิงขนทองจะมีปื้นสีส้มทองบริเวณสีข้างด้านบนและหลัง ลิงขนทองอาศัยอยู่ในพื้นที่ขนาดเล็กซึ่งทับซ้อนกับถิิ่นของกอริลลาภูเขากลุ่มหนึ่ง พฤติกรรมของลิงขนทองยังไม่เป็นที่ทราบกันดีนัก มันอาศัยอยู่กันเป็นกลุ่มซึ่งอาจมีลิงมากถึง 30 ตัว อาหารของมันส่วนใหญ่เป็นใบไม้และผลไม้ และยังคาดกันว่ามันอาจจะกินแมลงด้วย
การรถไฟสหพันธรัฐออสเตรีย
การรถไฟสหพันธรัฐออสเตรีย (Österreichische Bundesbahnen) หรือ เออเบเบ (ÖBB) เป็นองค์กรรถไฟแห่งชาติของประเทศออสเตรีย และยังดูแลในส่วนของรถไฟในประเทศลีชเทินชไตน์อีกด้วย การรถไฟสหพันธรัฐออสเตรีย ได้แบ่งการทำงานออกเป็นหลายแผนกด้วยกัน ปัจจุบัน การรถไฟสหพันธรัฐออสเตรีย อยู่ในระหว่างการพัฒนาโครงข่ายรถไฟประเทศ เช่น การสร้างสถานีรถไฟกลางในเมืองสำคัญ การสร้างอุโมงค์เพื่อเชื่อมไปยังอิตาลี เป็นต้น
สถิติ
อ้างอิงจากรายงานประจำปี ค.ศ. 2007 การรถไฟสหพันธรัฐออสเตรีย มีลูกจ้างทั้งสิ้น 42,893 คน และมีผู้โดยสาร 447 ล้านคน
อะซาตาดีน
อะซาตาดีน (Azatadine)
กลไกการออกฤทธิ์
ยับยั้งฮิสทามีนที่ตัวรับ H1 แบบแข่งขัน
ผลข้างเคียงของยา
อาจมีอาการ ปากแห้ง คอแห้ง ปัสสาวะขัด ปัสสาวะคั่ง ง่วงนอน วิงเวียน คลื่นไส้อาเจียน ท้องเสีย ไม่สบายท้อง มีปัญหาการมอง ผื่นขึ้น หากมีอาการเหล่านี้ ควรปรึกษาแพทย์
ชื่อการค้า
Zadine
การเก็บรักษา
เก็บในภาชนะปิดสนิท พ้นมือเด็ก ที่อุณหภูมิ 2 – 30 องศาเซลเซียส
สภานิติบัญญัติกาตาลุญญา
สภานิติบัญญัติกาตาลุญญา (Parlament de Catalunya; Parlamento de Cataluña) หรือ สภานิติบัญญัติกาตาลุญญอ (อารัน: Parlament de Catalonha) เป็นสภานิติบัญญัติระบบสภาเดียวของกาตาลุญญา ทำหน้าที่เป็นตัวแทนประชาชนกาตาลุญญาและใช้อำนาจออกกฎหมายต่าง ๆ อนุมัติงบประมาณรายจ่ายของฌานาราลิตัตดากาตาลุญญา และควบคุมหรือผลักดันให้เกิดการกระทำทางการเมืองของฝ่ายบริหาร ปัจจุบันสภานี้ประกอบด้วยสมาชิก 135 คน ซึ่งมาจากการเลือกตั้งทางตรงด้วยสิทธิออกเสียงเลือกตั้งทั่วไปทุก 4 ปี
การเลือกตั้งสมาชิกสภานิติบัญญัติกาตาลุญญาครั้งล่าสุดจัดขึ้นในวันที่ 27 กันยายน พ.ศ. 2558 ผลการเลือกตั้งได้นำไปสู่การลงมติให้ความเห็นชอบกฎหมายคำประกาศเริ่มกระบวนการเอกราชแห่งกาตาลุญญา ในเอกสารฉบับนี้ สภานิติบัญญัติกาตาลุญญา "ประกาศเริ่มต้นกระบวนการสร้างรัฐกาตาลุญญาที่เป็นเอกราชในรูปแบบสาธารณรัฐ" และได้รับการประกาศให้เป็น "ผู้ทรงอำนาจอธิปไตยและการแสดงออกซึ่งอำนาจสถาปนารัฐธรรมนูญ"
เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น ส่วนสมาชิกสภาอีก 55 คนงดออกเสียงหรือคว่ำบาตรการออกเสียงเนื่องจากไม่เห็นด้วยกับขบวนการประกาศเอกราช เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน
อลัน ลาสเซลเลส
เซอร์อลัน เฟรเดอริค ทอมมี่ ลาสเซลเลส (อังกฤษ: Sir Alan Frederick Tommy Lascelles) ผู้ซึ่งได้รับเครื่องราชอิสริยาภรณ์อันมีเกียรติยิ่งแห่งบาธ (GCB) เครื่องราชอิสริยาภรณ์รอยัลวิกตอเรียน (GCVO) เครื่องราชอิสริยาภรณ์อันมีเกียรติยิ่งแห่งเซนต์ไมเคิลและเซนต์จอร์จ (CMG) เครื่องราชอิสริยาภรณ์ระดับกองทัพที่สาม (MC) (11 เมษายน ค.ศ. 1887  - 10 สิงหาคม ค.ศ. 1981) เป็นข้าราชบริพารและข้าราชการพลเรือนซึ่งดำรงตำแหน่งหลายตำแหน่งในช่วงครึ่งแรกของศตวรรษที่ 20 รวมถึงตำแหน่งเลขานุการส่วนตัวของทั้ง สมเด็จพระเจ้าจอร์จที่ 6 และ สมเด็จพระราชินีนาถเอลิซาเบธที่ 2 เขาเขียนอนุสัญญารัฐธรรมนูญในสหราชอาณาจักรที่ชื่อ Lascelles Principles ในจดหมายถึงบรรณาธิการ เดอะไทม์ ในปี 1950 โดยใช้นามปากกาว่า "ซีเนกซ์"
ชีวิตในวัยเด็กและการศึกษา
หลังจากเข้าเรียนที่ วิทยาลัยมาร์ลโบโรห์ ตามด้วย วิทยาลัยทรินิตี, มหาวิทยาลัยอ๊อกซฟอร์ด ทอมมี่รับใช้ในกองทหารอาสาของฝรั่งเศส ในช่วงสงครามโลกครั้งที่หนึ่ง ซึ่งเขาได้ขึ้นสู่ตำแหน่งร้อยเอกและได้รับรางวัล เครื่องราชอิสริยาภรณ์ระดับกองทัพที่สาม (Military Cross) หลังจากนั้นเขาได้เป็น นายทหารผู้ช่วยกับลอร์ดลอยด์พี่เขยของเขาซึ่งเป็นผู้ว่าการเมืองบอมเบย์ตั้งแต่ปี ค.ศ. 1919 ถึง 1920
อาชีพ
จากนั้น ทอมมี่กลับไปอังกฤษและได้รับแต่งตั้งให้เป็นผู้ช่วยเลขานุการส่วนตัวของ เจ้าชายเอ็ดเวิร์ด เจ้าชายแห่งเวลส์ในปี ค.ศ. 1920 โดยรับหน้าที่ในตำแหน่งนั้นจนกระทั่งลาออกในปี ค.ศ. 1929 โดยอ้างถึงความแตกต่างกับเจ้าชายและเข้ากันไม่ได้
จากปี ค.ศ. 1931 ถึง ค.ศ. 1935 เขาดำรงตำแหน่งเลขาธิการของผู้ว่าการรัฐแคนาดา เวเรปอนสัน บี เอิร์ลแห่งเบสโบโรห์ที่ 9
ทอมมี่ กลายเป็นผู้ช่วยเลขานุการส่วนตัวของ สมเด็จพระเจ้าจอร์จที่ 5 ในช่วงหลังของปี ค.ศ. 1935
เมื่อเจ้าชายแห่งเวลส์ขึ้นครองราชย์ในฐานะพระเจ้าเอ็ดเวิร์ดที่ 8 หลังจากการสิ้นพระชนม์ของพระเจ้าจอร์จที่ 5 ในเดือนมกราคม ค.ศ. 1936 ลาสเซลเลสดำรงตำแหน่งผู้ช่วยเลขานุการส่วนตัวของกษัตริย์คนใหม่ในช่วงสั้น ๆ จากนั้นเมื่อพระเจ้าเอ็ดเวิร์ดที่ 8 สละราชสมบัติในเดือนธันวาคม พ.ศ. 1936 ลาสเซลเลสก็กลายเป็นผู้ช่วยเลขานุการส่วนตัวของจอร์จที่ 6 หลังจากการขึ้นครองราชย์ของกษัตริย์องค์ใหม่
ลาสเซลเลสได้เป็นอัศวินโดยการแต่งตั้งจากสมเด็จพระเจ้าจอร์จที่ 6 ขณะอยู่บนรถไฟในระหว่างการเสด็จพระราชดำเนินแคนาดาและสหรัฐอเมริกาในปีค. ศ. 1939 และได้รับพระราชทานเครื่องราชอิสริยาภรณ์รอยัลวิกตอเรียน จากสมเด็จพระเจ้าจอร์จที่ 6 แห่งหราชอาณาจักร
เขาได้รับพระราชทานเครื่องราชอิสริยาภรณ์อันมีเกียรติยิ่งแห่งบาธ ในปี 1944 เขาได้รับพระราชทานเครื่องราชอิสริยาภรณ์รอยัลวิกตอเรียน ในปี 1926 ก่อนที่เขาจะได้รับการเลื่อนตำแหน่งเป็นอัศวินตามลำดับในปี 1939 เขาได้รับพระราชทานเครื่องราชอิสริยาภรณ์อันมีเกียรติยิ่งแห่งเซนต์ไมเคิลและเซนต์จอร์จ ในปี 1933 เขาสาบานตนเป็นองคมนตรี โดยเขามีคำนำหน้าใหม่คือ " เดอะไรต์ออนะระเบิล " ซึ่งแปลว่า ผู้มีเกียรติที่เหมาะสม ในปี 1943
ในปี 1943 ลาสเซลเลสได้รับการเลื่อนตำแหน่งเป็นเลขานุการส่วนตัวของสมเด็จพระเจ้าจอร์จที่ 6 ในปี 1952 และเขากลายเป็นเลขานุการส่วนตัวของสมเด็จพระราชินีนาถเอลิซาเบธ ที่ 2 จนถึงปีค. ศ. 1953
เขาเกษียณอายุราชการจากการรับใช้ราชวงศ์มานาน 27 ปี ในวันสุดท้ายของปี 1953 ตอนอายุ 66 ปี เขาได้รับการเชิญจากนายกรัฐมนตรีเซอร์วินสตัน เชอร์ชิลล์สองครั้งและโดยพระราชินีหนึ่งครั้งว่าเขาต้องการไปทำงานต่อที่สภาขุนนางหรือไม่ แต่เขาปฏิเสธคำเชิญทุกครั้ง อย่างไรก็ตามเขายอมรับการแต่งตั้งให้เป็นอัศวินแกรนด์ครอสซึ่งเขากล่าวว่า "ได้รับการแต่งตั้งสูงเกินกว่าที่เขาต้องการ"
เอกสารของลาสเซลเลส จัดอยู่ใน หอจดหมายเหตุเชอร์ชิล ที่ วิทยาลัยเชอร์ชิล, แคมบริดจ์
ชีวิตส่วนตัว
วันที่ 16 มีนาคม ค.ศ. 1920 ลาสเซลเลสแต่งงานกับโจแอนนา ฟรานเซส เวเรเธซิเกอร์ผู้มีเกียรติ (1895–1971) ลูกสาวของเฟรเดริก เธซิเกอร์นายอำเภอคนแรกของเชล์มสฟอร์ด อดีตอุปราชแห่งอินเดียและเป็นลอร์ดคนแรกของทหารเรือ พวกเขามีลูก 3 คน: ลาสเซลเลส เสียชีวิตเมื่อวันที่ 10 สิงหาคม 1981 ที่พระราชวังเคนซิงตันเมื่ออายุ 94 ปี
แอสเทมมีโซล
แอสเทมมีโซล (Astemizole)
กลไกการออกฤทธิ์
ยับยั้งฮิสทามีนที่ตัวรับ H1 แบบคัดเลือก และเป็นสารต้านฮิสทามีนรุ่นที่ 2 ที่ไม่มีผลทำให้สงบ (‘nonsedating’)
ผลข้างเคียงของยา
อาจมีอาการ ง่วงนอน ปวดหัว วิงเวียน คลื่นไส้ ท้องเสีย ปวดท้อง อ่อนล้า อยากอาหาร น้ำหนักเพิ่ม
การเก็บรักษา
เก็บในภาชนะปิดสนิท ให้พ้นมือเด็ก ที่อุณหภูมิห้อง
รูปสองเหลี่ยม
ในทางเรขาคณิต รูปสองเหลี่ยม (อังกฤษ: digon) หมายถึงรูปหลายเหลี่ยม (polygon) ที่ประกอบด้วยจุด 2 จุด และเส้นตรง 2 ด้าน ซึ่งเส้นตรงทั้งสองนั้นทับเป็นเส้นเดียวกันในระนาบสองมิติ รูปสองเหลี่ยมสามารถนับได้ว่าเป็น รูปสองเหลี่ยมปรกติ หรือ รูปสองเหลี่ยมด้านเท่า เนื่องจากด้านทั้งสองจะยาวเท่ากันเสมอ
เรขาคณิตแบบยุคลิดถือว่ารูปสองเหลี่ยมเป็นภาวะลดรูป (degeneracy) ในหมู่รูปหลายเหลี่ยม อย่างไรก็ตาม รูปสองเหลี่ยมสามารถเขียนให้เส้นตรงทั้งสองแยกกันได้บนพื้นผิวของทรงกลมและทรงหลายหน้าอื่นๆ รูปสองเหลี่ยมที่ปรากฏบนทรงกลมอาจเรียกได้ว่าเป็นโค้งจันทร์เสี้ยว (lune) และมุมระหว่างด้านทั้งสองจะอยู่ระหว่าง 0 ถึง 180 องศา
การตรวจพิจารณาในสหภาพโซเวียต
การตรวจพิจารณาในสหภาพโซเวียต (Цензура в СССР) เป็นเรืองที่แพร่หลายและบังคับใช้อย่างเคร่งครัดในสหภาพโซเวียตด้วยที่ตรวจงานสิ่งพิมพ์, ภาพยนตร์, วิทยุ และ โทรทัศน์
สหภาพโซเวียตได้มีหน่วยงานสำหรับการตรวจพิจารณาโดยเฉพาด้วยมีหน่วยงานดังนี้
มียา เอาดีนา จิบตาวัน
มียา เอาดีนา จิบตาวัน (Mia Audina Tjiptawan; ) เป็นนักแบดมินตันชาวอินโดนีเซียเชื้อสายจีน เกิดเมื่อ 22 สิงหาคม พ.ศ. 2522 เริ่มแรกเธอแข่งแบดมินตันในนามอินโดนีเซียและได้เหรียญเงินในแบดมินตันประเภทหญิงเดี่ยว กีฬาโอลิมปิก พ.ศ. 2539 ที่ แอตแลนตา จากนั้นเธอแต่งงานกับสามีชาวเนเธอร์แลนด์ และติดทีมชาติเนเธอร์แลนด์ เข้าแข่งขันกีฬาโอลิมปิก พ.ศ. 2547 ที่ เอเธนส์ ได้เหรียญเงินประเภทหญิงเดี่ยว
มอสฟิล์ม
มอสฟิล์ม (Мосфильм, Mosfil’m ) เป็นค่ายภาพยนตร์ที่เก่าแก่ของรัสเซียและยุโรป ผลงานของค่ายภาพยนตร์นี้ได้รับการยอมรับอย่างกว้างขวางในยุคโซเวียตตั้งแต่ผลงานของผู้กำกับอย่างเซียร์เกย์ ไอเซนสไตน์ และ อันเดรย์ ตาร์คอฟสกี (เป็นที่รู้จักในฐานะผู้กำกับภาพยนตร์โซเวียตที่ยิ่งใหญ่ที่สุด), ภาพยนตร์แนวแดงตะวันตก (Red Westerns), ภาพยนตร์ร่วมมือกัน เดียร์ซูอูซาลา ของอะกิระ คุโรซาวะ และภาพยนตร์อิงประวัติศาสตร์ วอยนาอีมีร์
ประวัติ
ค่ายภาพยนตร์มอสฟิล์มก่อตั้งขึ้นเดือนพฤศจิกายน ค.ศ. 1923 โดย Aleksandr Khanzhonkov และ I. Ermolev โดยอยู่ในหน่วยงาน Goskino โดยที่ภาพยนตร์ที่ผลิตโดยมอสฟิล์มเรื่องแรก คือเรื่อง On the Wings Skyward (กำกับโดย Boris Mikhin)
ในปี ค.ศ. 1927 มอสฟิล์มได้ทำการก่อสร้างสตูดิโอใหม่ที่ซับซ้อนขึ้นที่ถนนมอสฟิลมอฟสกายา ในฮิลส์แปร์โรว์ กรุงมอสโก โดยใช้ชื่อว่า Moscow amalgamated factory Soyuzkino the Tenth Anniversary of the October ในปี ค.ศ. 1934 ค่ายภาพยนตร์ได้เปลี่ยนชือเป็น Moskinokombinat ก่อนที่จะเปลื่ยนชื่อเป็น มอสฟิล์ม ในปี 1936 ระหว่างช่วงสงครามโลกครั้งที่สอง มอสฟิล์มได้ย้ายสตูดิโอไปที่นครอัลมา-อะตา โดยค่ายได้รวมกับค่ายภาพยนตร์โซเวียตอื่น ๆ ในชื่อ Central United Film Studio (TsOKS) จนหลังสงครามยุติมอสฟิล์มได้ย้ายสตูดิโอกลับมาในปี 1943
โลโก้ที่มีชื่อเสียงของค่ายมอสฟิล์มนั้นใช้อนุสาวรีย์ "Worker and Kolkhoz Woman" ของ Vera Mukhina และหอคอย Spasskaya ของเครมลิน โดยฉากชื่อเรื่องที่ใช้โลโก้ของมอสฟิล์มเรื่องแรกคือภาพยนตร์แนวดนตรีและตลกเรื่อง Vesna ในปี 1947 กำกับโดย กรีโกรี อะเลคซันดรอฟ และนำแสดงโดย Lyubov Orlova และ Nikolai Cherkasov
ในปี ค.ศ. 2011 มอสฟิล์มนำภาพยนตร์เก่ามาให้ชมในระบบออนไลน์โดยไม่เสียค่าใช้จ่าย
ท้าวซายคำ
ท้าวซายคำ ทรงเป็นกษัตริย์พระองค์ที่ 13 ในราชวงศ์มังราย แห่งอาณาจักรล้านนา ทรงครองราชย์ในปี พ.ศ. 2081 - 2086 รวมระยะเวลา 5 ปี พระองค์ทรงยึดอำนาจจากพระเมืองเกษเกล้า ซึ่งเป็นพระราชบิดาของพระองค์  เมื่อพระองค์ครองราชย์ได้เพียง 5 ปี ก็ถูกลอบปลงพระชนม์โดยกลุ่มขุนนาง ด้วยข้อกล่าวหาว่าพระองค์ขาดความชอบธรรมในราชบัลลังก์ หลังจากนั้นกลุ่มขุนนางจึงอัญเชิญพระเมืองเกษเกล้ากลับมาครองราชบัลลังก์เป็นคราวที่สอง ในสมัยของท้าวซายคำนี้ มีเหตุความวุ่นวายมากมาย เกิดการจลาจล และขุนนางต่าง ๆ แยกออกเป็นกลุ่ม ๆ ต่อสู้ช่วงชิงอำนาจกัน
ครองราชย์
พระราชบิดาของท้าวซายคำ คือ พระเมืองเกษเกล้าได้เกิดข้อขัดแย้งกับเหล่าบรรดาขุนนางในปี พ.ศ. 2078 ขุนนางลำปางได้เป็นแกนนำการก่อกบฏ ดังข้อความตอนหนึ่งว่า "...เสนาทังหลาย เปนต้นว่า หมื่นสามล้านกินนคร ๑ ลูกหมื่นสามล้านเชื่อว่าหมื่นหลวงชั้นนอก ๑ หมื่นยี่อ้าย ๑ จักกะทำคดแก่เจ้าพระญาเกสเชฏฐราชะ พระเปนเจ้ารู้ จิ่งหื้อเอาหมื่นส้อยสามล้านไพข้าเสียวันนั้นแล..." แสดงว่าขุนนางตามภูมิภาค ต่างไม่พอใจพระมหากษัตริย์ และเกิดความขัดแย้งรุนแรงยิ่งขึ้น จนในที่สุด พ.ศ. 2081 ขุนนางมีอำนาจเหนือกษัตริย์และได้ร่วมกันปลดพระเมืองเกษเกล้าออก แล้วส่งไปครองเมืองน้อย
หลังจากเหตุการณ์นั้น เหล่าขุนนางจึงได้อัญเชิญท้าวซายคำขึ้นเป็นพระมหากษัตริย์แทนพระราชบิดา ท้าวซายคำครองราชย์ในปี พ.ศ. 2081 ขณะมีพระชนมายุ 24 พรรษา
ถูกลอบปลงพระชนม์
แต่หลังพระองค์ได้เสด็จขึ้นครองราชสมบัติได้ไม่นานก็ถูกลอบปลงพระชนม์ ดังตำนานพระธาตุหริภุญชัยได้กล่าวไว้ว่า "...พระยาซายคำถือเมืองได้ ๖ ปี มีลูกหญิงก็หลาย มีลูกชายก็มาก เถิงปีก่าดหม้า เดือน ๑๑ แรมค่ำ ๑ วันอาทิตย์ ไทยระวายยี (พ.ศ. 2086) ชาวดาบเรือนหื้อเสียชีวิตในคุ้มน้อยทั้งมวนแล..." แสดงว่าท้าวซายคำได้ถูกเหล่าขุนนางลอบปลงพระชนม์ในคุ้มพร้อมด้วยครอบครัว โดยตำนานเมืองเชียงใหม่ได้ให้เหตุผลไว้ว่า "...เสวยเมืองบ่ชอบสราชธัมม์ เสนาอามาตย์พร้อมกัน ข้าพ่อท้าวชายเสียในปลีก่าเหม้า สก ๙๐๕ ตัว..." แต่อย่างไรก็ตามหลักฐานเกี่ยวกับการลอบปลงพระชนม์ก็มีน้อยมากกว่าใครมีส่วนเกี่ยวข้องอย่างไรกับเหตุการณ์ครั้งนี้
อ้างอิง
​
แจ็ตเดอวีรี-เอซอน
แจ็ตเดอวีรี-เอซอน (Jets de Viry-Essonne) เป็นทีมฮอกกี้น้ำแข็งในวีรี-ชาตียง ประเทศฝรั่งเศส สโมสรนี้ก่อตั้งขึ้นในปี ค.ศ. 1951 ในฐานะแผนกฮอกกี้ของสโมสรกีฬาอูว์แอ็ส เมโทร และใช้ชื่อโออัชเซ ปารี-วีรี ในปี ค.ศ. 1971 กระทั่งสโมสรถูกยุบในปี ค.ศ. 2011 และถูกแทนที่ด้วยวีรีฮอกกี้ 91 ซึ่งเริ่มเล่นในแอ็ฟแอ็ฟอัชเฌ ดิวิชัน 3 ในปี ค.ศ. 2011–12
เทอร์เฟนาดีน
ชื่อการค้า
Teldane Centerfen Fenason Servinadine Tamagon Teranic Terdine Terfen Terfegen Trexyl
ประเทศแอลเบเนียในโอลิมปิกเยาวชน
ประเทศแอลเบเนียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศแอลเบเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ ALB
นับตั้งแต่ครั้งแรกที่ประเทศแอลเบเนียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติแอลเบเนียได้รับเหรียญรางวัลรวมทั้งหมด เหรียญ โดยแบ่งเป็น  เหรียญทอง  เหรียญเงิน  เหรียญทองแดง
เมบไฮโดรลิน
เมบไฮโดรลิน (Mebhydrolin)
พระเมืองเกษเกล้า
พระเมืองเกษเกล้า หรือ พญาเกสเชษฐราช ทรงเป็นกษัตริย์พระองค์ที่ 12 ในราชวงศ์มังราย แห่งอาณาจักรล้านนา ทรงครองราชย์ในครั้งที่ 1 พ.ศ. 2068 - 2081 (13 ปี) และครั้งที่ 2 พ.ศ. 2086 - พ.ศ. 2088 (2 ปี) ในการครองราชย์ครั้งแรกพระองค์ปกครองได้ 13 ปี พระองค์ก็ถูกยึดอำนาจจากพระโอรสของพระองค์คือ ท้าวซายคำ แต่ท้าวซายคำราชย์ได้แค่ 5 ปี ก็ถูกขุนนางปลดออกจากราชสมบัติ ต่อมาพญาเมืองเกษเกล้าได้ถูกอัญเชิญให้ขึ้นครองราชย์ แต่พระองค์ครองราชย์ได้แค่ 2 ปี พระองค์ก็ทรงเสียพระจริต พระองค์จึงถูกปลงพระชนม์เสีย
การครองราชย์ครั้งแรก
พระเมืองเกษเกล้า หรือ พญาเกสเชษฐราช พระองค์เป็นพระราชโอรสในพระเจ้าศิริธรรมจักรพรรดิ หรือ พญาแก้ว พระราชสมภพที่เมืองน้อย ปัจจุบันอยู่ในเขตอำเภอปาย จังหวัดแม่ฮ่องสอน ครองราชย์ครั้งแรกในปี พ.ศ. 2068-2081 สถานภาพของพระองค์เมื่อครั้งแรกครองสิริราชสมบัตินั้น พระองค์ยังสามารถใช้ฐานอำนาจเดิมของพระราชบิดา ไม่มีความขัดแย้งของเหล่าขุนนาง เนื่องจากมีปัจจัยต่าง ๆ เช่นการสนับสนุนของเหล่าคณะสงฆ์และมหาเทวีตนย่าซึ่งเป็นฐานอำนาจเดิม เมื่อพระเมืองเกษเกล้าเสด็จขึ้นครองราชย์ พระองค์ได้ทะนุบำรุงพระพุทธศาสนาตามแนวทางเดิมของพระราชบิดา โดยส่งเสริมพระภิกษุสงฆ์สำนักสีหลหรือฝ่ายป่าแดง เนื่องจากพระองค์เคยบวชในสำนักสีหลที่วัดโพธารามมหาวิหาร (วัดเจ็ดยอด) จึงให้พระครูของพระองค์มาประจำที่วัดโพธารามมหาวิหารและแต่งตั้งพระภิกษุฝ่ายสีหลให้รับสมณศักดิ์เป็นสังฆราชและมหาสามี และโปรดให้พระภิกษุอุปสมบทในนิกายสีหล ดังนั้นตำนานชินกาลมาลีปกรณ์ที่เขียนโดยพระรัตนปัญญาเถระแห่งวัดโพธารามมหาวิหาร ขณะที่พระเมืองเกษเกล้าครองราชย์ได้ 1-2 ปี ได้สรรเสริญพระเมืองเกษเกล้าว่า "...เป็นพระเจ้าธรรมิกราชโดยแท้..."
การถอดออกจากราชสมบัติ
พระเมืองเกษเกล้า ได้เสด็จขึ้นครองราชย์ครั้งแรกในช่วงปี พ.ศ. 2068-2081 ซึ่งช่วงแรกของการครองราชย์ยังมีกลุ่มอำนาจเดิมในสมัยพญาแก้ว ยังไม่พบความขัดแย้งของเหล่าขุนนาง และดูเหมือนว่าครองราชย์ตามปกติเฉกเช่นกษัตริย์องค์ก่อน ความมั่นคงช่วงแรกจึงเกิดจากแรงสนับสนุนของเหล่าพระสงฆ์และมหาเทวีเจ้าตนย่า (นางโป่งน้อย) ซึ่งเป็นฐานอำนาจเดิม ภายหลังเมื่อมหาเทวีเจ้าตนย่าสวรรคตใน พ.ศ. 2077 โดยพระองค์มีพระราโชบายที่จะรวบอำนาจเข้าสู่ศูนย์กลาง สร้างความไม่พอใจแก่ขุนนางลำปางที่นำโดย หมื่นสามล้าน ซึ่งเป็นผู่นำไม่พอใจและเกิดการก่อกบฏขึ้นในปี พ.ศ. 2078 โดยขุนนางเมืองลำปางได้เป็นแกนนำการก่อกบฏ ดังข้อความตอนหนึ่งว่า "...เสนาทังหลาย เปนต้นว่า หมื่นสามล้านกินนคร ๑ ลูกหมื่นสามล้านชื่อว่าหมื่นหลวงชั้นนอก ๑ หมื่นยี่อ้าย ๑ จักกะทำคดแก่เจ้าพระญาเกสเชฏฐราชะ พระเปนเจ้ารู้ จิ่งหื้อเอาหมื่นส้อยสามล้านไพข้าเสียวันนั้นแล..." แสดงว่าขุนนางตามภูมิภาค ต่างไม่พอใจพระมหากษัตริย์ และเกิดความขัดแย้งรุนแรงยิ่งขึ้น จนในที่สุด พ.ศ. 2081 ขุนนางมีอำนาจเหนือกษัตริย์และได้ร่วมกันปลดพระเมืองเกษเกล้าออก แล้วส่งไปครองเมืองน้อย
การครองราชย์ครั้งที่สองและการสวรรคต
หลังจากเหตุการณ์นั้น เหล่าขุนนางจึงได้อัญเชิญท้าวซายคำขึ้นเป็นพระมหากษัตริย์แทนพระราชบิดา ท้าวซายคำครองราชย์ในปี พ.ศ. 2081 ขณะมีพระชนมายุ 24 พรรษา แต่หลังพระองค์ได้เสด็จขึ้นครองราชสมบัติได้ไม่นานก็ถูกลอบปลงพระชนม์ ดังตำนานพระธาตุหริภุญชัยได้กล่าวไว้ว่า "...พระยาซายคำถือเมืองได้ ๖ ปี มีลูกหญิงก็หลาย มีลูกชายก็มาก เถิงปีก่าดหม้า เดือน ๑๑ แรมค่ำ ๑ วันอาทิตย์ ไทยระวายยี (พ.ศ. 2086) ชาวดาบเรือนหื้อเสียชีวิตในคุ้มน้อยทั้งมวนแล..." แสดงว่าท้าวซายคำได้ถูกเหล่าขุนนางลอบปลงพระชนม์ในคุ้มพร้อมด้วยครอบครัว โดยตำนานเมืองเชียงใหม่ได้ให้เหตุผลไว้ว่า "...เสวยเมืองบ่ชอบสราชธัมม์ เสนาอามาตย์พร้อมกัน ข้าพ่อท้าวชายเสียในปลีก่าเหม้า สก ๙๐๕ ตัว..."
เทือกเขาวีรูงกา
เทือกเขาวีรูงกา (Virunga Mountains) เป็นแนวภูเขาไฟในแอฟริกาตะวันออก ตามพรมแดนด้านเหนือของรวันดา สาธารณรัฐประชาธิปไตยคองโก และยูกันดา เทือกเขานี้เป็นสาขาหนึ่งของอัลเปอร์ไทน์ริฟต์ ซึ่งเป็นส่วนหนึ่งของเกรตริฟต์แวลลีย์ ตั้งอยู่ระหว่างทะเลสาบเอ็ดเวิร์ดและทะเลสาบกิวู คำว่า "วีรูงกา" เป็นคำในภาษาอังกฤษของคำว่า ibirunga ในภาษากินยาร์วันดา ซึ่งมีความหมายว่า "เทือกเขา"
พระเมืองเกษเกล้า
การครองราชย์ครั้งที่สองและการสวรรคต
หลังจากลอบปลงพระชนม์แล้ว ก็ได้นำพระเมืองเกษเกล้าพระราชบิดากลับมาครองราชย์โดยครองราชย์ไม่ถึงสองปี ก็ถูกแสนคราวเหล่าขุนนางไทใหญ่ลอบปลงพระชนม์ในปี พ.ศ. 2088 แผ่นดินล้านนาจึงว่างกษัตริย์และเกิดความแตกแยกถึงขั้นสงครามกลางเมือง และมีการดึงกำลังภายนอกเข้าช่วยด้วย
เทือกเขาวีรูงกา
เทือกเขาวีรูงกาเป็นที่อยู่อาศัยของกอริลลาภูเขาที่ใกล้สูญพันธุ์ จนขึ้นบัญชีแดงของสหภาพเพื่อการอนุรักษ์ธรรมชาติ เนื่องจากการสูญเสียที่อยู่อาศัย การบุกรุกป่าเพื่อล่าสัตว์ โรคระบาดและสงคราม ศูนย์วิจัยคาริโซเค ก่อตั้งขึ้นโดยดีแอน ฟอสซี เพื่อสังเกตกอริลลาใกล้กับที่อยู่อาศัยตามธรรมชาติ
พระเมืองเกษเกล้า
การศาสนา
ในช่วงแรกของการครองราชย์ ขณะที่พระองค์ยังมีสถานะที่มั่นคง พระองค์ได้แต่งตั้งคนใกล้ชิดไปครองเมืองเชียงแสน ซึ่งถือเป็นศูนย์อำนาจทางตอนบนของอาณาจักรล้านนา และเมืองเชียงแสนนี่เองที่เป็นฐานอำนาจของพระเมืองเกษเกล้าสืบมาถึงรัชสมัยของพระนางจิรประภามหาเทวี และสมเด็จพระไชยเชษฐาธิราช ทางด้านการปกครองมีลักษณะปรึกษาร่วมกันกับสิงเมืองและบรรดาขุนนาง เนื่องจากมีหลักฐานที่กล่าวถึง เมื่อพระเมืองเกษเกล้าครองราชย์ได้ไม่ไม่นาน ราชเทวี (ไม่ปรากฏพระนาม) ก็ประสูติราชบุตรองค์หนึ่ง เพื่อความเป็นสิริมงคล จึงได้สร้างพระพุทธรูป "พุทธพิมพาเจ้าราชบุตร" แล้วหารือกับสิงเมืองและเสนาอามาตย์ว่าจะนำพระพุทธรูปไว้ที่ใด เจ้าเมืองเชียงแสนจึงได้เสนอให้ไปไว้ในถ้ำปุ่ม เมืองเชียงแสน